**Име:.................................................................................................., клас:............., № ............**

**Контролна работа за установяване на входното равнище по БЕЛ в 6. клас, общообразователна подготовка**

**Прочетете текста и изпълнете задачи от 1. до 4. включително.**

Стобските пирамиди се намират над село Стоб, в западния дял на Рила. Средната им височина е 7-10 метра, а някои достигат 12 м. повечето имат форма на фуния и завършват с каменна шапка. Така наподобяват гъби. Цветът на пирамидите варира между жълто и кафяво. През 1964г. те са обявени за природна забележителност.

Местна легенда разказва как са възникнали Стобските пирамиди.

Преди много години на мястото на пирамидите се простирала голяма равнина. Когато имало сватба или друго събитие, хората от селото се стичали на мегдана и се веселели. В селото имало двама влюбени млади хора. Майката на момичето не била съгласна дъщеря й да се омъжи за своя любим, но въпреки всичко момичето и момчето решили да вдигнат сватба. В момента, в който майката разбрала, отишла в равнината, забила дълбоко един голям кръст и проклела дъщеря си, когато целуне свекъра си, всички гости на сватбата да се превърнат на камъни...

1. **Попълнете таблицата с информация от текста.**

Стобски пирамиди

|  |  |  |  |
| --- | --- | --- | --- |
| Местонахождение | Форма | Средна височина | Цвят |
|  | | | |

**4 точки**

1. **Запишете от колко подтеми се състои текстът. Оформете ги като план.**

............................................................................................................................................................................................................................................................................................................................................................................................................... **2 точки**

1. **Направете морфемен анализ на думата *стобските. 2 точки***
2. **Направете синтактичен анализ на изречението:**

*Местна легенда разказва за възникването на пирамидите.*

***2 точки***

1. **Редактирайте изречението, за да отговаря на съдържанието на текста: *Майката проклела нейната дъщеря.***

.............................................................................................................................................................

**1 точка**

1. **Определете граматичните признаци на глаголната форма от подчертаното изречение в текста.**

.............................................................................................................................................

***3 точки***

1. **В кой ред думите са синоними?**

а) появявам се – изчезвам

б) разбрала – научила

в) висок – нисък

г) весело-тъжно

**1 точка**

1. **Как се наричат думите, които имат различен звуков състав и противоположно значение?**

а) многозначни думи б) синоними в) омоними г) антоними

**1 точка**

1. **В коя дума има непостоянно Ъ?**

а) кръст б) камъни в) отишъл г) жълто

**1 точка**

1. **В кой ред НЯМА грешка при членуването на имената?**

а) Майката забила кръстът дълбоко в земята.

б) Впечатлих се от цвета на Стобските пирамиди.

в) Според обичая девойката целунала свекърът си.

г) Тогава момъка и момата вдигнали голяма сватба.

**1 точка**

1. **Кое наречие е написано неправилно?**

а) положително б) в къщи в) по-рязко г) назад

**1 точка**

1. **Речниковото значение на думата *предрекъл* е:**

а) предсказал б) казал в) проговорил г) разказал

**1 точка**

1. **Антоним на думата пълна (кошница) е:**

а) дебела б) празна в) препълнена г) претъпкана

**1 точка**

1. **В кое изречение има грешка:**

а) Ася незнаела тази интересна приказка.

б) Господине, Вие сте взели моята играчка.

в) Бащата потърсил непристигналото момиче.

г) Господине, Вие сте намерили кораба с алените платна.

**1 точка**

1. **Разпределете думите от изречението според признака изменяеми/неизменяеми части на речта. Определете граматичните им признаци.**

*Вътре в нея морякът постави шестнадесет дървени играчки.*

Изменяеми части на речта: Неизменяеми части на речта:

Същ. име - ..................................... Наречие - ....................................

Прил. име - .................................... Предлог - ...................................

Числ. име - ....................................

Местоимение - ...............................

Глагол - ...........................................

**8 точки**

1. **По какво най-малкият брат от приказката „Тримата братя и златната ябълка” се отличава от братята си?**

а) по своята алчност

б) по своята страхливост

в) по своята доброта

г) по своята подлост

**1 точка**

1. **Посочете НЕВЯРНОТО твърдение.**

а) Според народния календар Великден се отбелязва в неделята след първото пролетно пълнолуние.

б) На Великден християнската църква отбелязва раждането на Исус Христос.

в) Великден е най-големият пролетен празник, свързан с прехода от зима към пролет.

г) На Великден християнската църква отбелязва възкресението на Исус Христос.

**1 точка**

1. **Кое е първото нещо, което Бог сътворил, според Библията?**

а) човека б) светлината в) растенията г) животните

**1 точка**

1. **Свържете името на героя с името на автора, от чиято литературна творба е той.**

а) Чавдар Рик Риърдън

б) Пърси Джаксън Х. Кр. Андерсен

Христо Ботев

Шарл Перо

**Свържете името на героя със заглавието на творбата, от която е той.**

в) най-малкият брат „Похитителят на мълнии”

г) Анабет „Котаракът в чизми”

„Грозното патенце”

„Тримата братя и златната ябълка”

**Свържете заглавието на всяка творба с нейната жанрова форма.**

д) „Златното момиче” авторска приказка

е) „ Господ и Дявола правят света” фолклорна приказка

балада

легенда

**6 точки**

1. **Кой е най-големият празник във фолклорния зимен календар?**

а) Димитровден б) Коледа в) Богоявление г) Никулден

**1 точка**

Общо: 40т.

Скала за преобразуване на точките в оценка:

До 16 точки – Слаб 2

От 17 до 22 точки – Среден 3

От 23 до 28 точки – Добър 4

От 29 до 34 точки – Много добър 5

От 35 до 40 точки – Отличен 6

Моите точки:................................ Оценка:.............................

Родител:....................................